cyanic-selkie/wikianc huggingface dataset:
Henry Barkly
Barkly se vader was Aeneas Barkly van New Brunswick, Kanada. Van 1845 - '48 dien hy in die Britse Laerhuis as lid vir Leominister en daarna as goewerneur van Brits-Guinee tot 1853, waarna hy 'n soortgelyke pos in Jamaika beklee tot 1856. Aan die ander kant van die wêreld dien daarna tot 1863 as goewerneur van die Australiese kolonie Victoria en net daarna as goewerneur van Mauritius tot 1870.
Ursula K. Le Guin
Lewe
Le Guin is op 22 Januarie 2018 oorlede.
Loopbaan
Tussen 1951 en 1961 het sy 5 romans geskryf wat deur uitgewers verwerp is, omdat hierdie werke ontoeganklik voorgekom het. Terselfdertyd het sy ook poësie geskryf. Haar vroegste skryfwerk was mettertyd aangepas om gepubliseer te word as deel van Orsinian Tales en Malafrena; nie-fantastiese verhale oor 'n fiktiewe land in die middel van Europa, genoem Orsinia. Gepaard daarmee het sy ook kortverhale in wetenskapsfiksie-joernale begin publiseer.
Grumman A-6 Intruder
Model EA-6B
Model EA-6B is bekend as die Prowler en is ontwikkel van model EA-6A. Dit was in werklikheid 'n Intruder se raam wat volgepak is met elektroniese teenmaatreëls en intelligensie versamel toerusting. Hulle was ontwikkel om saam met die Intruders te vlieg in Viëtnam. Maar die Prowler is 'n vliegtuig in sy eie reg wat 'n sambreel van beskerming verleen aan die aanvalsvliegtuie deur die vyande se beskermings maatreëls buite aksie stel of te onderdruk.
Bonaccordiet
Bonaccordiet is 'n seldsame nikkelhoudende mineraal met formule. Dit word in sy tipeligging, die Bon Accord-nikkelafsetting naby Barberton in Mpumalanga, aangetref.
Mount Mansfield
Die berg lyk baie op 'n menslike gesig mits dit vanuit die weste bekyk word, met 'n duidelike voorkop, neus, lippe, ken (die hoogste piek) en 'n adamsappel. Hierdie kenmerke is duidelik sigbaar wanneer die berg vanuit die ooste in 'n westelike rigting bekyk word.
Bergrugtolbos
Die Bergrugtolbos (Leucadendron comosum subsp. comosum) is 'n blomdraende struik en subspesie van Leucadendron comosum, wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap en die Oos-Kaap waar dit voorkom in die Langeberg, Outenikwaberge, Kougaberge, Swartberg, Touwsberg en Rooiberg.
Villiersdorp-tolbos
Die struik word tot 1,7 m hoog en vrek nadat dit gebrand het maar die sade oorleef. Die struik blom in Desember. Die sade word in 'n tol op die vroulike plant geberg en val eers grond toe wanneer die blom ryp geword het en word deur wind versprei, die sade het vlerkies. Die plant is eenslagtig en daar is afsonderlike plante met manlike en vroulike blomme, wat deur klein kewers bestuif word. Die plant groei hoofsaaklik in bergagtige gebiede in sandsteengrond op hoogtes van 600 tot 1 000 m.
J.C. Bloem
Betekenis van Bloem se werk
Bloem se werk is deurdrenk met die begeerte na 'n ideale verlede wat nooit as sodanig bestaan het nie. Alhoewel hy teleurgestel was oor die werklike lewe, het hy ook geweet dat sy begeerte nooit bevredig kon word nie; nóg deur soekend te swerf, nóg deur die liefde, nóg deur hom aan die wêreld te onttrek. Slegs sy poësie het aan hom 'n uitweg gebied om hierdie begeerte te hanteer.
Huiswaarts reizende
In den trein. De tijd vergaat met droomen. Op de ruitjes wiegelt avondrood. Als ik bij U ben gekomen, Ben ik weer wat nader bij mijn dood.
Deze liefde kent geen gaan en keeren, Kent geen afstand en gewiekten tijd; De ééne drang van haar begeeren Is haar hongeren naar eeuwigheid.
Ella Eloff-van der Walt
Skryfwerk
duimnael|regs|300px|Ella Eloff-van der Walt speld die Kruger-medalje op die bors van dr. De Vos Malan tydens die drie dae lange fees op die plaas [[Bulhoek, distrik Steynsburg, as deel van die Simboliese Ossewatrek, 1938.]]
Walter Chrysler
Latere jare
Chrysler het 'n outobiografie geskryf met die titel The Life of an American Workman. Hy is in 1940 in Long Island, New York, oorlede. Hy word begrawe in die Sleepy Hollow-begraafplaas in New York.
Literatuur
Life of an American Workman, Walter Percy Chrysler, ISBN 1404780696.
Brandon Call
Brandon Call (gebore 17 November 1976) is 'n Amerikaanse akteur. Hy is bekend vir sy rolle in die rolprente Jagged Edge (1985), Warlock (1989), en Blind Fury (1989), en in die televisiereeks Step by Step (1991).
Natalie Martinez
Natalie Martinez (gebore 12 Julie 1984) is 'n Amerikaanse aktrise. Sy is bekend vir haar rolle in die rolprente Death Race (2008), End of Watch (2012), Broken City (2013), en Self/less (2015).
Massagetal
Die massagetal (A), ook genoem atoommassagetal of nukleongetal, is die totale getal protone en neutrone (saam genoem nukleone) in 'n atoomkern. Omdat protone en neutrone beide barione is, is die massagetal (A) identies aan die bariongetal (B) van die atoomkern of ioon. Die massagetal is verskillend vir elke isotoop van 'n chemiese element. Dit is egter nie dieselfde as die atoomgetal (Z) nie, wat eerder die protongetal van die atoomkern weergee, en wat daarom elke element uniek identifiseer. Vandaar die verskil tussen die massagetal en die atoomgetal wat die neutrongetal (N) in 'n spesifieke atoomkern gee: N = A - Z.
Rolling Stone
Die Rolling Stone-tydskrif is 'n Amerikaanse tydskrif toegewy aan musiek, liberale politiek en populêre kultuur wat tweeweekliks gepubliseer word.
Elim-tolbos
Die Elim-tolbos (Leucadendron elimense subsp. elimense) is 'n blomdraende struik en subspesie van Leucadendron elimense, wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap waar dit voorkom op die Elimvlakte vanaf Gansbaai tot by Bredasdorp.
Pylkop-seepvis
Die pylkop-seepvis (Belonoperca chabanaudi) is 'n vis wat voorkom in die Indies-Pasifiese area en aan die ooskus van Afrika van Kenia tot by Sodwanabaai. Dit kom nie voor in die Rooisee of Oman nie. In Engels staan die vis bekend as die Arrowhead soapfish.
Voorkoms
Die vis se hele lyf is groen blou tot bruin van kleur en bedek met donkerbruin kolletjies. Daar is 'n helder geel vlek aan die bokant van die stertvin se basis en 'n groot swart kol met 'n blou rant op die eerste dorsale vin. Die vis word tot 15 cm groot.
Nasionale Etoshawildtuin
Die Nasionale Etoshawildtuin is 'n natuurbewaringsgebied en die bekendste nasionale wildtuin van Namibië met 'n oppervlak van 22 275 vierkante kilometer. Die wildtuin lê in die noorde van die land en beslaan die grootste gedeelte van die Etoshapan met 'n oppervlak van 4 760 vierkante kilometer.
Braggiet
Die mineraal is na Sir William Henry Bragg (1862-1942) en sy seun Sir William Lawrence Bragg (1890 - 1971) genoem. Hulle is die uitvinders van die X-straal diffraksie en hierdie mineraal was die eerste een wat met hierdie nuwe tegniek ontdek is.
Nukleon
Nukleon is die versamelnaam van neutrone en protone in fisika en chemie. Albei maak deel van die atoomkern uit. Die getal nukleone in ’n kern bepaal ’n isotoop se massagetal.
Tot die 1960's is nukleone beskou as elementêre deeltjies, wat nie uit kleiner deeltjies bestaan nie. Nou is dit bekend dat hulle saamgestelde deeltjies is wat uit kwarke bestaan wat deur die sogenaamde sterk wisselwerking gebind word. Die wisselwerkings tussen twee of meer nukleone word internukleonwisselwerkings of kernkrag genoem, wat ook deur die sterk wisselwerking meegebring word. (Voor die ontdekking van kwarke het die term "sterk wisselwerking" net na internukleonwisselwerkings verwys.)
Eienskappe
duimnael|210px|links|’n [[Atoomkern word hier gewys as ’n kompakte bondel van die twee soorte nukleone, protone (rooi) en neutrone (blou). Op dié skets is die protone en neutrone losstaande, wat die konvensionele siening in byvoorbeeld chemie is. In ’n werklike kern, soos verstaan in moderne kernfisika, is die nukleone gedeeltelik gedelokaliseer en organiseer hulle hulself volgens die wette van kwantumchromodinamika.]]
Stabiliteit
’n Neutron in ’n vry toestand is ’n onstabiele deeltjie, met ’n halveertyd van sowat 13 minute. Dit ondergaan -verval (’n soort radioaktiewe verval) deur in ’n proton te verander terwyl dit ’n elektron en ’n elektron-antineutrino vrystel. ’n Proton wat alleen voorkom, is vermoedelik stabiel of het andersins so ’n lang leeftyd dat dit te lank is om te meet.
In ’n kern kan gebonde protone en neutrone egter stabiel of onstabiel wees na gelang van die nuklied, of kernspesie. In sommige nukliede kan ’n neutron in ’n proton verander (en ander deeltjies produseer) soos bo beskryf; die omgekeerde kan ook voorkom, waar ’n proton in ’n neutron verander (en ook ander deeltjies produseer) deur -verval, of elektronvangs. In ander nukliede is albei deeltjies stabiel en verander hulle nie van vorm nie.
Bob Dylan
Bob Dylan (gebore Robert Allen Zimmerman, 24 Mei 1941) is 'n Amerikaanse sanger-liedjieskrywer, skrywer, musikant, digter en in sy latere lewe ook 'n platejoggie. Hy is al vyf dekades lank 'n groot gees in populêre musiek. Baie van Dylan se bekendste werk dateer uit die 1960's, toe hy 'n informele tydhouer en onwillige spreekbuis van Amerikaanse onrus geword het. 'n Aantal van sy liedjies, soos "Blowin' in the Wind" en "The Times They Are a-Changin'", het die kenwysies van anti-oorlogsentiment en burgerregte geword. Sy mees onlangse plaat, Modern Times, uitgereik op 29 Augustus 2006, het boaan die Amerikaanse albumtrefferlyste ingetree, wat hom destyds, op die ouderdom van 65, die oudste lewende persoon gemaak het wat die topplek beklee het. Dit was later benoem as Album van die Jaar deur die Rolling Stone-tydskrif.
Rivier
Vloeipatroon
Op hierdie manier word ŉ netwerk gevorm van waterlope wat 'n bepaalde deel van die aarde se oppervlak dreineer. Hierdie gebied word dan ook die stroomgebied van 'n bepaalde rivier genoem. Die natuurlike skeiding tussen twee stroomgebiede, wat meestal deur 'n gebergte of rûe gevorm word, word 'n waterskeiding genoem. Een van die bekendste, waterskeidings in Suid-Afrika is die eskarprand wat deur die Drakensberg gevorm word.
Die eroderende krag van die water sal mettertyd die sagter gesteentelae onder die versperring wegvreet en instortings kan ontstaan, waardeur die ravyn (kloof) waarin die rivier loop, na agtertoe verdiep en uitgebrei word. Stroomversnellings ontstaan op plekke waar weerstandbiedende gesteentelae oor groot gedeeltes skuins stroom af langs die rivierbedding voorkom.
Liberty Bell
Inskripsie
"And ye shall hallow the fiftieth year, and proclaim liberty throughout all the land unto all the inhabitants thereof: it shall be a jubile unto you; and ye shall return every man unto his possession, and ye shall return every man unto his family."
Dwergmuishond
Gedrag
links|border|200px Dwergmuishonde word gewoonlik in groepe aangetref, met 'n dominante wyfie en haar nageslag. Die wyfie se maat het tweede rang in die groep en hulle is die enigste paartjie in die groep wat sal paar. Die ander volwasse dwergmuishonde maak die kleintjies skoon, dra, voer en versorg hulle. Dit is nie ongewoon dat 'n ander wyfie (buiten die dominante wyfie) soms die kleintjies sal soog nie. Kleintjies sal vanaf 'n ouderdom van 6 maande saam met die groep begin kos soek. Die groep breek op wanneer die dominante wyfie vrek. Elke groep het 'n tuisgebied van ongeveer twee hektaar - die denkbeeldige bakens van die gebied skuif namate prooi minder of meer volop is in ander areas.
Malusi Gigaba
Sy aanstelling as Minister van Finansies is met wantroue deur die internasionale bankwêreld begroet. Die Suid-Afrikaanse rand het met 4% geval en S&P Global het Suid-Afrika se kredietgradering op 3 April 2017 van BBB- na BB+ verlaag, wat gewoonlik met rommelstatus aangedui word. Die rand het hierna nog 'n verdere 2% verloor.
Gigiaba het op 13 November 2018 as Minister van Binnelandse Sake en ook as parlementslid bedank, nadat sy seksuele skandes op die lappe gekom het. Vervolgens is Blade Nzimande vir 10 dae as waarnemende Minister van Binnelandse Sake aangestel. Hy is weer opgevolg deur Siyabonga Cwele.
Eskom
Toe Gigaba in 2009 as minister van openbare ondernemings aangestel was, het Eskom R19,6 miljard kontant gehad, was daar geen rede om bekommerd te wees oor likiditeit nie. Toe hy in 2014 Eskom verlaat het, het Eskom die regering gesmeek om geld.
William Windom (akteur)
William Windom (1923 - 2012) was 'n Amerikaanse akteur. Hy is bekend vir sy rolle in die rolprente To Kill a Mockingbird (1962), Escape from the Planet of the Apes (1971), Uncle Buck (1989), en True Crime (1999).
Kevin B. Winebold
Kevin B. Winebold (gebore 17 Junie 1979) is 'n Amerikaanse akteur.
Caledon-tolbos
Die Caledon-tolbos (Leucadendron elimense subsp. salteri) is 'n blomdraende struik en subspesie van Leucadendron elimense, wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap waar dit voorkom in die Botriviervallei, Hemel-en-Aarde-vallei en Shaw se pas.
Benjamin Selwyn Paulse
Roman
Hy grond later sy debuutroman, Die reuk van steenkool, op hierdie kortverhaal. Die roman word in 1997 bekroon met die Sanlam/De Kat-debuutprys, is in 1998 naaswenner van die ATKV-Prosaprys en is in 1998 op die kortlys vir die M-Net-prys. Die titel verwys na die pa se reuk waarmee Lukas hom vereenselwig. Dit behandel grepe uit die lewe van 'n alledaagse familie (die Du Toit-gesin) in 'n Kleurlingwoonbuurt voor die beëindiging van apartheid, terwyl geweld hoogty vier in hierdie laaste jare voor demokrasie. Die gesin bestaan uit die pa Kasper ('n spoorwegwerker), die ma, die verteller Lukas en sy suster Eva. Dinge is aan die verander in die land, maar ook in die huisgesin se lewens. Die bekende verdwyn en word deur nuwe dinge ingeneem, nie alles goed nie. So verander die ouers se verhouding en raak hulle betrokke by drank en seks, terwyl die kinders se lewens ook verander soos hulle groter word. Ten spyte van die episodiese aard van die verhaal word die roman tog heg gebind deur die baie herhalings, soos die terugkerende motief van die hoender (om te eet, om geld mee te verdien omdat die moeder by 'n “hoenderplek” werk, en ook om mense mee te beskryf in sowel hul ellende as hulle teerheid). Die pa pleeg selfmoord te midde van die onsekere tye en laat beheer van die gesin oor aan die ma, wat Lukas laat verlang na vaderlike en sosiopolitieke orde en gesag.
Pous Felix I
Biografie
Pous Felix I is 'n Romein van geboorte. Op 5 Januarie 269 volg hy Pous Dionisius op en regeer tot sy dood op 30 Desember 274. Hy word opgevolg deur Pous Eutichianus. Die naam ‘Felix’ beteken ‘die gelukkige.
Verering
Pous Felix I word as heilige en martelaar vereer. Sy feesdag in die Rooms-Katolieke Kerk is op 30 Desember.
Zakumi
Profiel
Die groen en geel (goud) kleure van die karakter stem met die sprotsdrag wat algemeen deur Suid-Afrikaanse spanne gebruik word, insluitende die Suid-Afrikaanse nasionale sokkerspan, ooreen.
Andries Odendaal van Kaapstad het die oorspronklike karakter ontwerp.
Koninkryk van Engeland
Die Koninkryk van Engeland (Engels: Kingdom of England; Oud-Engels: Engla rice, letterlik "Koninkryk van die Engelse") was 'n staat in die suidelike deel van Groot-Brittanje in Wes-Europa wat bestaan het uit die moderne lidlande van die Verenigde Koninkryk, Engeland en Wallis en die moderne regsentiteit Engeland en Wallis.
Persoonlike unies met Ierland en Skotland
Tydens die heerskappy van Bloedige Maria, oudste dogter van Hendrik VIII, is Calais op 7 Januarie 1558 deur Francis, Hertog van Guise afgeneem. Die Huis van Tudor het tot 'n einde gekom met die dood van Elizabeth I op 24 Maart 1603. Haar opvolger was Jakobus VI van Skotland, wat die troon van Engeland as Jakobus I bestyg het. Die twee Britse koninkryke het tot 1707 onafhanklike state onder 'n persoonlike unie gebly.
Elizabeth Marvel
Elizabeth Marvel (gebore 27 November 1969) is 'n Amerikaanse aktrise. Sy is bekend vir haar rolle in die rolprente True Grit (2010), Lincoln (2012), en Gifted (2017), en in die televisiereeks Homeland (2011).
Sietse Los
duimnael|regs|300px|Professore en studente van die Teologiese Skool Potchefstroom, 1914 of '15. Prof. Los sit derde van links.
duimnael|links|300px|Die Nasionale Sinode van die GKSA van 1939 voor die [[Vrouemonument in Bloemfontein. Prof. Los het dit bygewoon. Eerste ry: H.S. van Jaarsveld, F.N. Lion Cachet, W.J. Postma, B. de Klerk, H.J. Venter, J. van Rooy, P.W. van der Walt, P.G.W. Snyman. Tweede ry: N.H. van der Walt, J.G.H. van der Walt, D. Postma, dr. J.D. Du Toit, J.A. van Rooy, dr. C.J.H de Wet, dr. S.O. Los, dr. J.P. Jooste, J.V. Coetzee, I.D Kruger, J.C. van der Walt. Derde ry: J.P. van der Berg, G.H.J. Kruger, A.L Aucamp, M. Postma, J.M. de Wet, I.J. Lessing. Vierde ry: Jacs van Rooy, J.L. de Bruin, J.A. Schutte, A. Postma, E.L.J. Venter, D.G. Venter, J.L. Vorster, T.T. Spoelstra, Derk Rumpff, H. du Plessis. Vyfde ry: dr. B.J. de Klerk, P.J. de Klerk, J.J. Venter, J.H. Boneschans, L.S. van der Walt, S. du Toit, J.F. du Plooy, A.S.E. Yssel. Sesde ry: H.F.V. Kruger, P.J.S. de Klerk, D.N. Kotze, W.J. Snyman, W.F. Venter, S.P. van der Walt, J.W.J. van Ryssen, N.J. Snyman, B.R. Krüger, D.J. van der Walt.]]
Lewensloop
Prof. Los was ’n seun van ds. Oene Los, predikant van die Gereformeerde Kerken van Nederland. Hy het die kandidaatseksamen aan die Teologiese Skool in Kampen afgelê waar hy kandidaat word in 1894 en dien daarna as predikant van die Gereformeerde Kerk van Zalk (26 Januarie 1895–’97), waar sy vader hom bevestig het, De Lier (1897–1901) en Hilversum (1901–’04). Gedurende sy bediening in Hilversum het hy in die Gereformeerde Jongelingsbond op die voorgrond getree en word voorsitter van die Noord-Hollandse afdeling en lid van die bondsbestuur. In Hilversum het hy die ineensmelting van die kerke A en B teweeg gebring.
Tydens pres. S.J.P. Kruger se verblyf in Hilversum in 1901 en 1903 het hy met ds. Los bevriend geraak. Toe hy in Oktober 1903 na Menton in Suid-Frankryk vertrek, het ds. Los hom daarheen vergesel en bly by sy geselskap tot Maart 1904. Ds. Los het hoe die dae daar deurgebring is beskryf in ’n artikel in Neerlandia van Oktober 1925.
IMovie
iMovie HD 5
iMovie HD het ondersteuning vir HDV (720p en 1080i) ingesluit asook integrasie met die res van die iLife-pakket, met gereedskapskisknoppies wat die invoer van beelde van iPhoto en musiek van iTunes toelaat en hoofstukmerkers kan gestel word om die projek gereed te maak vir iDVD.
Kritiek teen iMovie ’08
Apple het iMovie HD 6 as ’n aflaai beskikbaar gestel aan diegene wat iMovie ’08 gekoop het. In reaksie op die vrystelling van die gevolglike nuwer weergawe van iMovie (’09), het Apple die aflaai in Januarie 2009 gestaak terwyl hull ook die prys vir Final Cut Express verminder het. Verskeie van die eienskappe wat van iMovie HD 6 verwyder is, is weer ingesluit in iMovie ’09 en iMovie ’11.
iMovie 10.0
iMovie 10.0 is op 22 Oktober 2013 vrygestel. Hierdie weergawe van iMovie was is totaal herontwerp met meer opsies om rolprente te deel, meer tema-opsies vir rol- en lokprente van iMovie vir iOS, vergemaklikte spek van beeld-in-beeld, wegsnyding, langsmekaarplaas, ens. meer realistiese groenskermeffekte en vergemaklikte verfyning.
iMovie vir iOS
Op 7 Junie 2012 het Steve Jobs in sy tematoespraak tydens WWDC genoem dat die komende iPhone 4 ’n nuwe iOS-inheemse weergawe van iMovie sou ondersteun wat baie van die basiese eienskappe van die Mac-sagteware sou ondersteun. Die toep kan verkry word deur dit van die toepwinkel af te laai. iMovie vir iPhone is amptelik op 24 Junie 2010 bekendgestel om saam te val met die bekendstelling van die iPhone 4.
Pous Leo X
Oorlogvoering
Pous Leo X het op 5 April 1513 by die Liga van Mechlin aangesluit saam met keiser Maximillian I, koning Ferdinand I van Spanje en koning Hendrik VIII van Engeland teen die Franse en die Venesiërs. Die Franse en Venesiërs word verslaan tydens die slag van Novara. Op 9 Desember 1513 bevestig die 5de Lateraanse konsilie die vrede met koning Lodewyk XII en maak sodoende 'n einde aan die skeuring van Pisa.
Terwyl die konsilie nog besig was met 'n nuwe kruistog en kerkhervormings, het die nuwe Franse koning Frans I probeer om Milaan en die koninkryk van Napels te herower. Pous Leo het 'n nuwe liga gestig met die koning van Spanje en om Engelse steun te verseker maak hy Thomas Wolsey 'n kardinaal. Frans I het Italië binnegeval en op 14 September 1513 wen hy die slag van Marignano. In Oktober sluit die pous vrede met die Franse.
Tuinkabouter
Tuinkabouters (Duits: Gartenzwerge) is beeldjies wat as ornamente op grasperke en in tuine gebruik word. Die kabouters het menslike eienskappe en word tradisioneel as manlike dwerge met 'n rooi gepunte mus uitgebeeld. Tuinkabouters se grootte wissel gewoonlik van 30 – 60 cm. Miniatuur tuinkabouters wat net 'n paar sentimeters hoog is, is 'n neiging wat onlangs posgevat het. Hoewel tuinkabouters oorspronklik as versiering in die tuine van welgestelde Europeërs gebruik is, word hulle deesdae in die tuine en op grasperke van alle sosiale klasse, oral in die Westerse wêreld, gesien.
Circuit de Spa-Francorchamps
Uitleg
Die Spa-Francorchamps-baan word deur baie jaers as die mooiste renbaan in die wêreld beskou. Ten spyte van opknappings is dit 'n outentieke en geskiedkundige renbaan wat die natuurlike hange van die landskap volg.
Pous Leo X
Die kollege van kardinale
Pous Leo X het 42 (dalk 43) kardinale aangestel in agt konsistories.
Tuinkabouter
20ste eeu
Tuinkabouters het in die 1970's weer in gewildheid toegeneem, met die skepping van meer humoristiese kabouters. Gedurende die negentigerjare het rondreisende kabouters en kabouterpoetse gewild geword en is daar by tye selfs in die nasionale media daaroor berig. Mense sou byvoorbeeld vir die grap, 'n tuinkabouter uit 'n niksvermoedende persoon se tuin steel. Nadat hulle dan foto's van die gesteelde kabouter op allerhande plekke geneem het, en die foto's aan die eienaar gestuur het, is die tuinkabouter weer na sy huis teruggeneem.
Die nageslag van Philip Griebel vervaardig steeds tuinkabouters in Duitsland. Teen 2008 was daar na raming 25 miljoen tuinkabouters in Duitsland.
William die seekoei
Beskrywing
Die beeldjie stel 'n seekoei voor en is van Egiptiese faience, 'n keramiek materiaal van halfedelsteen, gemaak. Dit is voorsien van blougroen emalje, met 'n lengte van 20 cm, 7,5 cm hoog en 11,2 cm breed. Die liggaam is met rivierplante soos die blou lotus geverf, wat die natuurlike habitat van dié diere simboliseer.
Tuinkabouter
In populêre kultuur en politiek
In die Verenigde Koninkryk het tuinkabouters kontroversieel geraak in gewigtige tuinboukringe, en is hulle vir 'n tyd lank by die gesogte Chelsea-blommeskou verbied, omdat die organiseerders van mening was dat hulle afbreuk doen aan die tuinontwerpe. Aangesien tuinkabouters algemeen in die tuine van werkersklas en voorstedelike huishoudings gebruik is, het voorstanders van tuinkabouters die organiseerders van snobisme beskuldig. Die verbod is in 2013, wat saamgeval het met die eeufeesvierings van die skou, opgehef.
Tempelberg
Islam
Feitlik onmiddellik ná die Moslemse verowering van Jerusalem in 638 het kalief Omar die terrein goed laat skoonmaak en Jode toegang daartoe gegee. Onder Soenni-Moslems word die berg beskou as die derde heiligste terrein in die Islam. Hulle glo dit is die plek wat Mohammed op sy Nagreis besoek het en van waar hy na die hemel opgevaar het. Dit word verder verbind met Joodse profete wat ook in die Islam vereer word.
Vestaalse maagd
Geskiedenis
Die Vestaalse maagde het ’n invloedryke mag in die Romeinse staat geword. Toe Sulla die jong Julius Caesar in sy proskripsie (voëlvryverklaring) insluit, het die maagde ingegryp en kwytskelding vir Caesar gekry.
Augustus het die Vestaalse maagde ingesluit in alle groot seremonies. Mense het ontsag vir hulle gehad en gedink hulle het sekere towerkragte. Plinius die ouere het byvoorbeeld in die bespreking van towerkrag in Boek 28 van sy Natuurgeskiedenis die volgende as waarheid verkondig:
Ronnie Belcher
Lewe en werk
Ronald Kenneth Belcher is op 21 April 1933 in Goodwood gebore as die sesde van twaalf kinders in ’n Engelssprekende gesin. Sy pa was ’n boer op ’n kleinhoewe en na sy pa se tweede huwelik kry hy nog ’n halfsuster by. Hy gaan skool by Paul Roos Gimnasium op Stellenbosch, maar word na standerd agt uit die skool gehaal om kleikapper en baksteendraer te word op sy pa se kleinhoewe in Bottelary.
Vestaalse maagd
Geskiedenis
Die orde van die Vestaalse maagde is in 394 ontbind en die heilige vuur geblus op bevel van die Christelike keiser Theodosius I. Zosimus vertel hoe die Christelike edelvrou Serena, die niggie van Theodosius, die tempel binnegegaan, die godin se halssnoer van haar standbeeld afgehaal en dit om haar eie nek gehang het. ’n Ouer vrou het toe te voorskyn gekom, die laaste van die Vestaalse maagde; sy het Serena bestraf en gesê sy sal boet vir haar oneerbiedigheid. Volgens Zosimus het Serena toe verskriklike drome gekry wat haar eie voortydige dood voorspel het.
Ronnie Belcher
Lewe en werk
In 1990 tree hy af en in dieselfde jaar vestig hy hom op Belcher Wynplaas in die Paarl, waar hy vir ses jaar lank sy eie wyn maak. In 1992 verower hy met sy heel eerste wyne drie brons-medaljes in die gesogte Veritas-toekennings. Hy verkoop die plaas in 1995 aan ’n Singapoerse ontwikkelaar. In 2000 word hy stigter en rektor van ’n onafhanklike kollege (Suider-Kollege) wat graad- en diploma-onderrig aanbied op kampusse regdeur die land. Dit is die eerste geregistreerde private hoër onderwys-inrigting wat deur die Suid-Afrikaanse Kwalifikasie Outoriteit (SAQA) as ’n universiteit geakkrediteer is. Hier bedryf hy ook sy eie uitgewerye, Suider-Kollege Uitgewers en Sonop Uitgewers, op ’n nie-winsgewende basis ten einde belowende digters en skrywers die geleentheid te gee om te publiseer. Noemenswaardige debute op hierdie wyse sluit in Zandra Bezuidenhout en Christine Barkhuizen le Roux. ’n Verdere afdeling van Suider-Kollege is Die Kollege vir Literêre Kunste, wat ’n kursus in poësietegniek dwarsdeur die land per afstandsonderrig aanbied.
Eerbewyse
Ronnie Belcher was die enigste ere-Griekwa in die wêreld, deurdat hy in die tagtigerjare op hierdie manier vereer word deur die Griekwa Nasionale Raad vir sy bevordering van die mondelinge poësie van die Griekwas. Van die Duquesne-universiteit in Amerika ontvang hy ’n eerbewys ter erkenning van sy bevordering van internasionale betrekkinge en hy ontvang erelidmaatskap van die American Youth Symphony and Chorus. Hy vertolk ook vir baie jare die rol van Simon van der Stel tydens die jaarlikse Van der Stelfees op Stellenbosch. ’n Versameling van agt van sy gedigte oor wyn word vir die eerste keer op 23 April 1994 by die Belcher Wynplaas opgevoer onder die titel “Kelderkantate”, met musiek deur Paul Loeb van Zuilenberg, en later word dit in die konservatorium van die Universiteit van Stellenbosch herhaal. Baie van sy ander gedigte word ook getoonset deur verskillende musikante.
Koninkryk van Skotland
Regering
Vanaf die 16de eeu is die second estate geherorganiseer deur die kies van shire kommissarisse. Daar word soms gemeen dat dit 'n 'fourth estate' geskep het. 'n 'Fifth estate' van koninklike ampsdraers word ook geïdentifiseer. Die identifiserings bly egter omstrede onder historici. Die term wat gebruik word vir die vergadernde lede bly egter in elkgeval 'the Three Estates'. Die Parlement was 'n eenkamer vergadering.
Anthotethya fromontae
Die spons behoort tot die genus Anthotethya en tot die familie Tethyidae. Die wetenskaplike naam van die spesie is die eerste keer geldig gepubliseer in 2002 deur Sarà & Sarà.
Sorani
Sorani (Koerdies: سۆرانی, Soranî) of Sentraal-Koerdies (کوردیی ناوەندی, Kurdîy nawendî), is óf 'n dialek    óf 'n taal  van die Koerdiese tale wat in Irak, veral Koerdistan, gepraat word, maar ook in die westelike Irannese provinsies Koerdistan, Kermansja en Wes-Azerbeidjan. Sorani is saam met Arabies een van Irak se twee ampstale en word in politieke dokumente eenvoudig "Koerdies" genoem.
Martinus Nijhoff
Biografie
Hy was twee keer getroud, formeel tot 1950 met die skryfster Netty Wind, wat onder die naam A.H. Nijhoff gepubliseer het, en daarna slegs kortstondig, as gevolg van sy heengaan, met die aktrise Georgette Hagedoorn. Daarnaas was hy van 1933 tot 1947 in 'n verhouding met die Utrechtse kenner van Klassieke tale, Josine van Dam van Isselt, wie van groot belang was ten opsigte van sy vertaalaktiwiteite.
Nijhoff was tot 1947 met die magies-realistiese skilder Pyke Koch bevriend. Koch het enkele teaterdekorstukke vir Nijhoff ontwerp, terwyl Nijhoff by enkele skilderye van Koch gedigte geskryf het, soos byvoorbeeld De Schiettent, ter geleentheid van die huwelik van die skilder.
De soldaat die Jezus kruisigde
Wij sloegen hem aan ‘t kruis. Zijn vingers grepen Wild om den spijker toen ‘k den hamer hief – Maar hij zei zacht mijn naam en: “Heb mij life-“ En ‘t groot geheim had ik voorgoed begrepen.
De kinderkruistocht
De grootste der sterren schoof met hen mee En wees den stuurman den weg over zee.
Het anker rinkelde en viel in zee. - Domine infantium libera me –
Zoo buiten de wereld en roekeloos, - Domine infantium libera nos –
De Danser
Totdat zijn pijn vaart wordt en door mij glijdt En dwingt naar ‘t vormen van gebaren wier Beheerschte haast en vastgehouden zwier Zijn sprong nog spannen eer hij zich bevrijdt.
De Wolken
Toen kwam de tijd dat ‘k niet naar boven keek, Ofschoon de hemel vol van wolken hing, Ik greep niet naar de vlucht van ‘t vreemde ding Dat met zijn schaduw langs mijn leven streek.
Petrusville
Petrusville is 'n dorp in die Oos-Karoo, in die Suid-Afrikaanse provinsie Noord-Kaap, suidwes van die Vanderkloofdam. Die dorp is 45 km noord van Philipstown.
Distrik
Merinoboerdery is belangrik vir die plaaslike enonomie.
Nini Nöthling Bennett
Eerbewyse
In 2015 word Cordis-Trust se Orde van die Beiteltjie aan haar toegeken vir haar deurlopende ywer in die bevordering van die Afrikaanse woordkuns.
Wally Wingert
Wally Wingert (gebore 6 Mei 1961) is 'n Amerikaanse akteur en skrywer. Hy is bekend vir sy rolle in die rolprent Final Fantasy VII: Advent Children (2005) en in die televisiereeks Tiger & Bunny (2011).
Internet
Taal
Internettegnologie het in die laaste jare so goed ontwikkel, veral in die gebruik van Unicode, dat daar tans in feitlik enige taal gekommunikeer kan word, selfs dié wat ander skryfstelsels as die Latynse alfabet gebruik.
Henry Calvin
Henry Calvin (25 Mei 1918 – 6 Oktober 1975) was 'n Amerikaanse akteur. Hy was bekend vir sy rolle in die rolprente Babes in Toyland (1961) en Ship of Fools (1965), en in die televisiereeks Zorro (1957).
Aplysilla glacialis
Die spons behoort tot die genus Aplysilla en tot die familie Darwinellidae. Die wetenskaplike naam van die spesie is die eerste keer geldig gepubliseer in 1878 deur Merejkowski.
Johann Heinrich Bekker
Lewe en werk
By Opraap gaan hy op die plaas skool in 'n tweemanskooltjie met Meester (mnr. H.M.P. Visser) as hoof en matrikuleer dan in 1935 aan die Potchefstroom Gimnasium. Hy studeer verder aan die Potchefstroomse Universiteitskollege en verwerf in 1938 'n B.A.-graad en in 1939 'n Universiteits Onderwysdiploma.
Hy is op Dinsdag 5 Februarie 1985 aan 'n hartaanval in sy huis op Voortrekkerstrand oorlede.
Jeugverhale
Duin Drie (1981) is in 1981 'n mededinger vir die Perskorprys vir jeuglektuur. Dit is meer as 'n verhaal van skurke en diamante, want by hierdie duin in die woestyn lê die verlede van mense toegewaai, die skurke en die hoofkarakters inkluis. Mense kom hierheen om iets te vind, maar dit wat hulle vind is nie noodwendig wat hulle soek nie en die ervaring het groot impak op hulle lewens.
Johann Bekker
1947 1948 1949 1950 1951 1952 1953 1957 1960 1962 1963 1965 1969 1975 1976 1977 1978 1979 1980 1981 1982 1983 1984 1985  Opvoedkundige werke
1957 – Die verhouding van ouer tot onderwyser
1965 – Aspekte van die organisasie en administrasie van die Transvaalse openbare onderwys
Flak-toring
Flak-torings (Flaktürme) was agt komplekse van groot, bogrondse lugafweer-blokhuise wat vanaf 1940 deur Nazi-Duitsland in die stede Berlyn (3), Hamburg (2) en Wene (3) gebou is. Ander stede wat Flak-torings gehad het, is Stuttgart en Frankfurt. Kleiner torings met 'n enkele doeleinde is by Duitse sleutelpunte, soos by Angers in Frankryk, Helgoland in Duitsland en Trondheim, Noorweë opgerig.
Met betonmure tot 3,5 m (11 voet) dik, het ontwerpers van die Flak-toring hul as onkwetsbaar beskou teen aanvalle van die standaardordonnansie wat die Britse Lugmag se swaarbomwerpers destyds gedra het.
Spaanse Burgeroorlog
Die Spaanse Burgeroorlog (Spaans: Guerra Civil Española, Katalaans: Guerra civil espanyola) was 'n burgeroorlog in Spanje wat begin het na 'n staatsgreeppoging deur lede van die leër op die regering van die Tweede Spaanse Republiek. Die burgeroorlog het van 17 Julie 1936 tot 1 April 1939 in Spanje gewoed en is beëindig met die oorwinning van die rebelle en die daarstel van 'n diktatorskap gelei deur die Nasionalistiese Generaal Francisco Franco. Die ondersteuners van die Republiek, of Republikeine (republicanos), het die ondersteuning van die Sowjetunie en Meksiko verkry, terwyl ondersteuners van die Rebellie, ook bekend as Nasionales (nacionales), die bystand van die hoof-Europese spilmoonthede Nazi-Duitsland en Italië verkry het. Die VSA het amptelik neutraal gebly, maar het vliegtuie aan die Republiek en brandstof aan die Francisco Franco-regime verkoop.
Ontstekingstelsel
Skakelstelsels
Die Model T het verskil van moderne stelsels deurdat dit nie 'n hoë spanning direk by die afvoer verskaf het nie; die stelsel het slegs 'n enkele hoogspanningsiklus per omwenteling veroorsaak en het nie 'n vinnigskakelende bron gehad nie. Daar is van 'n tydreëlaar soortgelyk aan die moderne vonkverdeler gebruik gemaak om die hoë spanning by die vonkprop uit te kry. Die tydreëling kon verstel word deur 'n draaimeganisme wat verstel kon word deur 'n hefboom langs die stuurkolom.
NG gemeente Fort Beaufort
Afstigting
Toe die NG gemeente Peddie in 1923 van Alice afstig, is die las van Fort Beaufort van Greykerk se skouers geneem om deel van die gemeente Alice te word. Met die ontwikkeling in dié deel van die gemeente is daar later tot 'n vyftig-vyftig-grondslag van samewerking tussen Alice en Fort Beaufort besluit en op 31 Augustus 1949 is 'n lank gekoesterde ideaal verwesenlik toe Fort Beaufort tot 'n afsonderlike gemeente afgestig is. Sowat drie maande later is ds. Henry Charles Hopkins, wat reeds sedert September 1946 as leraar van Alice op Fort Beaufort gewoon het, as eerste leraar van die nuutgestigte gemeente bevestig.
Pous Johannes XIX
Pontifikaat
Pous Johannes XIX was 'n leek toe hy verkies is. Hy is vinnig tot biskop gewy sodat hy pous kon word. Johannes is omgekoop om die patriarg van Konstantinopel die titel van ekumeniese biskop te gee. Dit het egter soveel negatiewe reaksie uitgelok dat hy dit amper dadelik weer teruggetrek het.
Kabelmodem
Kabelmodems is tans nog die mees gebruiklike hardeware vir breëbanddienste in die Verenigde State en Kanada, maar word ook in Australië en Europa gebruik en dikwels as deel van triple play-pakkette bemark wat 'n gekombineerde toegang tot kabeltelevisie-, telefoon- en internetdienste verskaf.
Kabeltelevisie pronk met baie hoë af- en oplaaispoede, waarby die aflaaispoed vir kommersiële klante 50 megagrepe of meer per sekonde en vir residensiële internet-toegange tussen 2 en 10 megagrepe per sekonde kan beloop. Weens die hoë koste wat aan hierdie soort breëbanddienste verbonde is, raak ADSL-toegange per telefoonlyn, die mees gebruiklike breëband-tegnologie in Europese lande, nou ook in die VSA toenemend gewild.
Kombuis-Duits
Voorbeelde:
Faroëes
Faroëes (føroyskt [ˈføːɹɪst]) is 'n Noord-Germaanse taal wat hoofsaaklik op die Faroëreilande gepraat word. Dit hoort saam met Yslands tot die Wes-Skandinawiese tale, wat naas die Oos-Skandinawiese tale Noors, Sweeds, Deens en Elfdaals geïdentifiseer kan word. 'n Ouer indeling maak gebruik van die begrip "Wes-Noord-Germaans", waaronder Faroëes, Yslands en Wes-Noorse dialekte soos die uitgestorwe Norn sou ressorteer. Faroëes word deur minstens 69 150 mense op die Deense grondgebied gebesig (veral wydverspreid op die Faroëreiland), maar ook deur Faroërs wat hul in die buitewêreld bevind.
Pieter Howes
Hy was die stiger van "The Enwhitenment Project", 'n projek wat poog om bewusmaking oor witheid te bou met die doelwit om die rasseskeiding te oorbrug. Hy het veral 'n groot gehoor op Twitter geniet en was 'n bydraer by die Amerikaanse webwerf Inquisitr.
Faroëes
Dialekte
Die standaardtaal is die dialekte van Vágar of Tórshavn. Die sprekers van sowel die Noord-Eiland- as die Suðuroy-dialekte kan mens die duidelikste hiervan onderskei. Daarom blyk dit sinvol om van drie hoofgroepe te praat:
Oudwesnoors
In 1380 val die Faroërs saam met die eiland in die Personelunie van Denemarke en Noorweë en daarmee in die praktyk onder Deense heerskappy, omdat hierdie Noord-Atlantiese eiland as een van die Noorweegse kolonies beskou is.
Emily Hobhouse
Herkoms
Sy is in 1860 in Cornwallis gebore as die dogter van eerw. Reginal Hobhouse, die Anglikaanse aartsdeken van Bodmin van 1844 tot en met sy dood in 1895 op die Corniese dorpie St. Ive, naby Liskeard, en Caroline Salusbury Trelawny. Emily se familie het uitsonderlike openbare diens gelewer. Haar grootvader aan vaderskant, Henry Hobhouse III, het die amp van "solicitor to the customs and treasury" beklee, was permanente adjunkminister van binnelandse sake en staatsargivaris. Haar oom Arthur, die eerste baron Hobhouse, was 'n vooraanstaande juris en regslid van die Indiese Raad en lid van die geregtelike komitee van die Geheime Raad. Haar broer, Leonard, was die eerste hoogleraar in sosiologie aan die Universiteit van Londen. Haar moeder was die dogter van sir William Trelawny, Liberale parlementslid vir East Cornwall; dus was Emily 'n afstammeling van sir Jonathan Trelawny, biskop van Bristol, een van die biskoppe wat teen koning Jakobus II se "Declaration of Indulgence" in 1688 gedemonstreer het.
Faroëes
Ouer Nieufaroëes
Die Hervorming in 1538 op die Faroëreiland bring mee dat Deens as die enigste skryftaal finaal ingestel word. Vanaf omstreeks 1600 praat mens van die Nieufaroëse taal wat in drie hoofdialekte opgedeel is. Die taaltydperk tot 1750 staan ook as Oud-Nieufaroëes bekend.
TSG 1899 Hoffenheim
Tuisveld
Die klub het in 1999 die Dietmar Hopp-stadion met 'n kapasiteit van 5 000 in gebruik geneem. Die klub sal in 2009 sy intrek neem in die splinternuwe Rhein Neckararena, wat tans in aanbou is in Sinsheim en met 'n kapasiteit van 30 000 voldoen aan Bundesliga-standaarde. Intussen sal die klub die Carl Benz-stadion in Mannheim as tuisveld gebruik vir Bundesliga-wedstryde.
Faroëes
Ouer Nieufaroëes
In die ou dansballades het verouderde woorde en vervoeginge gedeeltelik oorleef, maar dit is meestal onmoontlik om hulle volgens tydperke in te deel. Hierdie woorde en vorme is in die huidige Føroysk orðabók opgeneem en ooreenkomstig aangedui wat die begryplikheid van die ou balladewerke vergemaklik.
Epikurus
Lewensloop
In 311 v.C. het hy hom in Mytilene gevestig, waar hy sy eerste studente rondom hom versamel het.
Reeds in sy lewe het sy idees vinnig versprei en elders het groepe volgelinge ontstaan, insluitend in Ionië en Egipte. Later in Rome was daar ook volgelinge van sy leer en persoon. Kenmerkend van laasgenoemde is dat elke jaar sy verjaarsdag gevier word.
Halfmaraton
'n Wêreldrekord in die Halfmarathon word amptelik erken deur die International Association of Athletics Federations, of die IAAF. Die wêreldrekord vir mans is 57:32, deur Kibiwott Kandie van Kenia opgestel in Desember 2020 in Valencia, Spanje. Vir vroue is die wêreldrekord 1:04:51, wat deur Joyciline Jepkosgei van Kenia op 22 Oktober 2017, ook in Valencia, Spanje opgestel is.
Philadelphia
Philadelphia, wat in die 18de eeu ook as die eerste Amerikaanse hoofstad gedien het, was destyds die grootste stad in die Verenigde State en die tweede grootste in die Britse Ryk na Londen. Ten opsigte van sy politieke en sosiale belangrikheid het dit selfs Boston en New York Stad oortref en het veral danksy die invloed van Benjamin Franklin tot die maatskaplike en geografiese sentrum van die oorspronklike dertien Amerikaanse kolonies ontwikkel. Die idee van 'n onafhanklike Amerikaanse nasie het in hierdie stad ontstaan, en Philadelphia was ook die toneel van belangrike gebeurtenisse gedurende die Amerikaanse Rewolusie, die beginpunt van die Amerikaanse vryheid, demokrasie en onafhanklikheid.
Paralimpiese Winterspele 1992
Deelnemende nasies
Hier volg 'n alfabetiese lys van al die Nasionale Paralimpiese Komitees wat deelgeneem het. Waar beskikbaar word die getal atlete per land in hakies aangedui: • 4
Hyundai Gamma-enjin
Die Hyundai Gamma-enjin is in die 2010 Hyundai Accent konsepmotor vrygestel om die bestaande Alpha-enjin in die Hyundai Accent en Kia Rio te vervang.
Hyundai U-enjin
1.5 L (D4FA)
Die 1.5 L U diesel enjin het vier silinders en is gemaak met'n cast iron blok, aluminium silinderkop met 'n  kettingaangedrewe DOHC (4 kleppe per silinder), Bosch gemenedrukbuisbrandstofinspuiting (CRDi), veranderbare geometrie turbo-aanjaer (VGT) en inname lug krul beheer. Boor en slag is 75 mm x 84.5 mm. Dit produseer 66 kW en 216 N·m wringkrag in die Hyundai Getz en 81 kW teen 4000 opm en 236 N·m se wringkrag teen 2000 opm in die Kia Rio en hoër spesifikasie Hyundai Getz modelle. Sedert sy bekendstelling in 2005 vervang hierdie enjin die VM Motori-gelewerde 1.5 L 3-silinder gemenedrukbuisbrandstofinspuiting diesel wat in die vroeër Hyundai Getz en Accent modelle diens gedoen het en wat merkbaar meer onverfynd was.
Gary Player Buiteklub
Die Gary Player-ontwerpte kampioenskapsbaan word wyd beskou as een van die beste in Suid-Afrika, en een van die wêreld se top-100. Dit is reeds 'n paar keer aangewys as die beste deur beide Golf Digest en Complete Golfer, die voorste gholftydskrifte in die land. Player het byna 400 kampioenskapsbane dwarsoor die wêreld ontwerp, maar hierdie is die enigste baan wat amptelik sy naam dra.
Die klub huisves jaarliks in Desember die Nedbank Golf Challenge, aangebied deur Gary Player. Dit is een van die wêreld se rykste gholftoernooie.
Rooi Kruis
Organisasie
Binne elke land kan een nasionale Rooi-Kruis- of Rooi-Halfmaanvereniging gestig word. Hierdie vereniging vervul humanitêre take.
Die Suid-Afrikaanse Rooi Kruis-Vereniging
Die hoofdoelstellings van die S.A. Rooi Kruis-Vereniging is die aanmoediging en bevordering van beter gesondheid, die voorkoming van siekte en die versagting van lyding. Die Vereniging verlig nood in geval van landswye en ander ernstige rampe, bevorder noodhulpvoorligting, tuisverpleging en ambulanswerk en maak voorsiening vir gesondheidsonderwys, -onderrig en -dienste. Die Rooi Kruis-Vereniging organiseer en lei 'n vrywillige hulpkorps op met ambulans- en verpleeg afdelings van mans en vrouens, en het 'n verpligting teenoor die Regering om 200 opgeleide mans en 200 opgeleide vrouens te lewer indien nodig; ook word Junior Rooi Kruis-skakels onder skoolkinders georganiseer.
Camperdown
Geskiedenis
Die dorp is op die plaas met dieselfde naam gestig in 1865. Hierdie naam gedenk die vlootoorwinning wat admiraal Adam Duncan in 1797 oor die Nederlandse vloot onder bevel van admiraal Jan Willem de Winter behaal het. In die vroeë 1840's het Johan Vanderplank met sy eie skip, die Louisa, in Durban aangekom het. Die skip was vernoem na sy verloofde wat geweier het om Engeland vir 'n getroude lewe in Tasmanië te verlaat. Hy het swartwattelsaad geplant vir 'n windheining maar die plante het so goed geaard dat hulle bome in plaas van struike geword het. Nadat daar ontdek is dat die bas looisuur bevat wat gebruik word in die looinywerheid het die wattelnywerheid gegroei. Daar is ook later vasgestel dat wattelhout heel bruikbaar is vir pulp om papier mee te vervaardig.
Dominica
Dominica is op 3 November 1493 deur Christophorus Columbus tydens sy tweede reis vir Europa ontdek en ná die Latynse woord vir Sondag (dies Dominica – "dag van die Here"), die weeksdag van die ontdekking, genoem. Die Spanjaarde het probeer om op dié eiland te vestig, maar hulle is deur die inheemse bevolking uitgestoot. In 1632 het die Franse Compagnie des Îles de l'Amérique Dominica en ander Petites Antilles vir Frankryk opgeëis, maar eers in 1690 is eerste permanente nedersettings gestig. Franse houtkappers van Martinique en Guadeloupe het in Dominica gevestig en hulle het slawe uit Wes-Afrika na dié eiland gebring. Tydens die Sewejarige Oorlog het die Britte in 1761 Dominica en ander Franse eilande in die Karibiese gebied verower en dié eiland is volgens die Verdrag van Parys in 1763 deur Frankryk aan Groot-Brittanje afgestaan.
Jana Coetzee
Jana Coetzee (1927–2012) was ’n Afrikaanse skrywer van veral liefdesverhale.
Kleitolbos
Die kleitolbos (Leucadendron lanigerum var. lanigerum) is 'n blomdraende struik en variëteit van Leucadendron elimense, wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap waar dit voorkom op die Kaapse Vlakte, en Malmesburyvlakte vanaf die Strand en Dieprivier tot by Bainskloof en Dassenberg.
Toni Brunner
Biografie
In Januarie 2016, kort na 'n rekordvertoning van die SVP in die 2015 Switserse federale verkiesing, kondig Brunner sy uittrede aan as president van die SVP in April van daardie jaar. Hy is op 23 April deur Albert Rösti opgevolg.
Britse lynskepe
Die Britte het oor die jare ’n aansienlike bydrae gemaak wat moderne skeepvaart betref. So was die Brit Jonathan Hulls wêreldwyd die eerste wat ’n patent verkry het vir ’n stoomenjin vir ’n skip (1736) en in 1777 het Engeland die heel eerste skip met ’n ysterromp gebou. Die Skot William Symington het ook in 1802 ’n rigtinggewende bydrae gemaak deur ’n stoomboot met ’n stoomketel en –enjin, ’n skepwiel en twee roers te bou (die SS Charlotte Dundas). Later is van die grootste skepe ter wêreld in Belfast gebou.
Mauretania en Lusitania
Die Mauretania (1907) word steeds deur baie as een van die beste skepe ooit geag. Dié skip van sowat 32 000 ton en meer as 230 meter lank was verreweg die grootste ter wêreld en het nie alleen die Duitse skepe heeltemal verdwerg nie maar ook een hele dag van die transatlantiese spoedrekord afgekerf. Die skip se beste tyd was vier dae, tien ure en 51 minute en die gemiddelde spoed was 26 knope. Die rekord het vir 21 jaar gestaan. Om dit in perspektief te stel: die vaart na New York is van vroeër jare se twee weke na net meer as vier dae verkort. Dit was die begin van die “blitsige” lynskepe, wat die Atlantiese Oseaan in slegs sowat vyf dae kon oorsteek.
Aquitania
Met ’n sitkamer en restaurant wat van die luuksste was wat die begin van die eeu kon bied (veral in die welvarende 1920’s), was die skip ’n gewilde uithangplek van die rykes en bekendes, soos rolprentsterre en ook bekende sportsterre. Selfs van die duurste resiesperde en honde is ook gereeld op die skip vervoer. Dit het tot vyf keer so duur as sommige ander mededingers gekos vir ’n eenrigtingkaartjie oor die oseaan in die Aquitania. En baie het nie omgegee om soveel op te dok vir die spogwaarde om passasier op dié skip te wees nie.
Queen Elizabeth 2
Die QE2, soos die skip algemeen bekend was, het tot in 2008 gevaar, waarna dit deur Cunard aan ’n Dubai-konsortium vir $100 miljoen verkoop is om in ’n vyfsterhotel te omskep.
Die tragedie van die Titanic
Die redery het gespog dat dié skip die beste is wat nóg gebou is. Onsinkbaar, het hulle geroem. Maar in die nag van 14-15 April het die skip teen ’n reuse-ysberg naby Foundland gebots en ure daarna gesink.
Sokker-Konfederasiebeker
Die FIFA Sokker-Konfederasiebeker (Engels: FIFA Confederations Cup) is al om die vier jaar deur FIFA georganiseer. Dit was normaalweg 'n sokkertoernooi tussen die kampioene van die ses oorkoepelende kontinentale sokkerbonde (AFC, CAF, CONCACAF, CONMEBOL, OFC en UEFA) aangevul met die destydse wêreldkampioen en die organiserende land. Die toernooi is in die jaar voor 'n Sokker-Wêreldbeker in die land wat die Sokker-Wêreldbeker organiseer het aangebied. In die verlede is die Konfederasiebeker al om die twee jaar aangebied en later al om die vier jaar. Die laaste kampioen was Duitsland wat die toernooi in 2017 gewen het.